จับมือร่วมแชร์ข้อมูลคุมขรก.เบิกค่าหมอ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังจับมือ 3 กองทุนใหญ่ยกเครื่องรักษาพยาบาล
นายพงษ์ภาณุ เศวตรุนทร์ อธิบดีกรมบัญชีกลาง เปิดเผยว่า ได้ร่วมบันทึกข้อตกลงเพื่อพัฒนาระบบข้อมูลสารสนเทศ เพื่อการวิจัยพัฒนาการเงินการคลังระบบสุขภาพประเทศไทย ร่วมมือกับ 3 กองทุนใหญ่ ได้แก่ สำนักงานหลักประกันสุขภาพแห่งชาติ สำนักงานประกันสังคม และกรมบัญชีกลาง เพื่อนำข้อมูลมาพัฒนาระบบข้อมูลสารสนเทศด้านสาธารณสุขของคนไทยที่เป็นมาตรฐาน เพื่อนำไปสู่การบริหารจัดการด้านสาธารณสุขของประเทศที่มีประสิทธิภาพ
ทั้งนี้ ในส่วนของกระทรวงการ คลังและกรมบัญชีกลางจะได้รับประโยชน์ก็คือ การได้รับข้อมูลที่สามารถนำไปวิเคราะห์และวางแผนเชิงนโยบาย วางแผนค่าใช้จ่ายด้านการรักษาพยาบาลในอนาคตจากทุกกองทุน เพื่อเตรียมความพร้อมด้านงบประมาณที่จะต้องสนับสนุนว่ารัฐบาลจะต้องเพิ่มการจัดเก็บรายได้เท่าไหร่ เพื่อรองรับค่าใช้จ่ายด้านการรักษาของประเทศที่เพิ่มขึ้น 
สำหรับงบประมาณในการรักษาพยาบาลข้าราชการในปีที่แล้วได้ตั้งงบประมาณไว้ 4.8 หมื่นล้านบาท แต่ไม่เพียงพอ ในปีงบประมาณนี้ได้ตั้งงบประมาณไว้ 6.3 หมื่นล้านบาท